text: қызылқоға ауылдық округі атырау облысы, қызылқоға ауданындағы әкімшілік бірлік, 1944 ж. құрылған. әкімшілік орталығы қарабау ауылы. құрамына қарабау, бұқар ауылдары кіреді. орталығы қарабау ауылы. жер көлемі 103 193 гектар, оның 491,2 га жайылымдық жер, 13287,2 га шабындық алқабы. сиыр 1491, қой-ешкі 3986, жылқы 1468, түйе 91. 250 отбасы тұрады. 2009 жылғы санақ қорытындысы бойынша округтегі халық саны 1420 адамды құрайды. қарабау орта мектебі «қарлығаш» балабақшасы, ауылдық клуб, кітапхана, амбулатория, пошта бөлімшесі, торабы т.б. бар. 21 жеке кәсіпкер (5 дүкен, наубайхана, кафе), 135 жекеменшік көлік, шаруа қожалығы бар (1.01.2019 ж. мәлімет). округ аумағынан «мақат-индер» теміржолы, «орта азия-орск» мұнай-газ құбыры, облыстық дәрежедегі автокөлік жолы өтеді. әр жылдары н.марданов, е.бөтпенов, л.оразов, ш.қонысбаев, м.сәтқалиев, ш.қонысбаев, р.ерғалиев, с.ізмұқанов, қ.қайруллин округ әкімі болған.